Ehdotus NEUVOSTON JA KOMISSION PÄÄTÖS EU:n ja Tadžikistanin yhteistyöneuvostossa yhteistyöneuvoston työjärjestyksestä vahvistettavasta kannasta /* KOM/2010/0412 lopull. - NLE 2010/0226 */





[pic] | EUROOPAN KOMISSIO | Bryssel 30.7.2010 KOM(2010)412 lopullinen 2010/0226 (NLE) Ehdotus NEUVOSTON JA KOMISSION PÄÄTÖS EU:n ja Tadžikistanin yhteistyöneuvostossa yhteistyöneuvoston työjärjestyksestä vahvistettavasta kannasta (2010/…/EU, Euratom) PERUSTELUT (1) Euroopan yhteisöjen ja niiden jäsenvaltioiden sekä Tadžikistanin kumppanuus- ja yhteistyösopimus, jäljempänä ’sopimus’, tuli voimaan 1. tammikuuta 2010. (2) EU:n ja Tadžikistanin yhteistyöneuvoston ensimmäinen sopimuksen mukainen kokous pidetään syyskuussa ulkoasiainneuvoston yhteydessä. Yhteistyöneuvoston on vahvistettava ensimmäisessä kokouksessaan työjärjestyksensä, jossa määrätään yhteistyöneuvoston toiminnasta, mukaan lukien siitä, miten kokoukset valmistellaan ja järjestetään. Tarvitaan neuvoston ja komission päätös, jotta voidaan vahvistaa työjärjestystä koskeva yhteinen kanta hyväksyttäväksi yhteistyöneuvoston ensimmäisessä kokouksessa. 2010/0226 (NLE) Ehdotus NEUVOSTON JA KOMISSION PÄÄTÖS EU:n ja Tadžikistanin yhteistyöneuvostossa yhteistyöneuvoston työjärjestyksestä vahvistettavasta kannasta (2010/…/EU, Euratom) EUROOPAN UNIONIN NEUVOSTO ja EUROOPAN KOMISSIO, jotka ottavat huomioon Euroopan unionin toiminnasta tehdyn sopimuksen ja erityisen sen 50 artiklan 2 kohdan, 53 artiklan 1 kohdan, 62 artiklan, 64 artiklan 2 kohdan, 79 artiklan 2 kohdan, 91 artiklan, 100 artiklan 2 kohdan, 113, 115, 207 ja 211 artiklan yhdessä 218 artiklan kanssa, ottavat huomioon Euroopan komission ehdotuksen, ottaa huomioon Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavan kumppanuus- ja yhteistyösopimuksen tekemisestä 17 päivänä marraskuuta 2009 tehdyn neuvoston ja komission päätöksen[1] ja erityisesti sen 2 artiklan, sekä katsovat seuraavaa: 1. Euroopan yhteisöjen ja niiden jäsenvaltioiden sekä Tadžikistanin tasavallan kumppanuus- ja yhteistyösopimuksen 77 artiklassa[2] määrätään yhteistyöneuvoston perustamisesta. 2. Sopimuksen 78 artiklan 2 kohdassa määrätään, että yhteistyöneuvosto vahvistaa oman työjärjestyksensä. 3. Sopimuksen 79 artiklassa määrätään, että yhteistyöneuvostoa avustaa yhteistyökomitea. 4. Sopimuksen 79 artiklassa määrätään, että yhteistyöneuvosto määrittää työjärjestyksessään yhteistyökomitean tehtävät ja että yhteistyöneuvosto voi siirtää toimivaltaansa yhteistyökomitealle, OVAT HYVÄKSYNEET TÄMÄN PÄÄTÖKSEN: Ainoa artikla Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavan kumppanuus- ja yhteistyösopimuksen 77 artiklalla perustetussa yhteistyöneuvostossa vahvistettava Euroopan unionin ja Euratomin kanta, joka koskee yhteistyöneuvoston työjärjestyksen vahvistamista ja sen toimivallan siirtämistä sopimuksen 79 artiklassa tarkoitetulle yhteistyökomitealle, perustuu tämän päätöksen liitteenä olevaan yhteistyöneuvoston päätösluonnokseen. Tähän päätösluonnokseen voidaan hyväksyä vähäisiä muutoksia ilman neuvoston ja komission uutta päätöstä. Tehty Brysselissä … päivänä …kuuta … . Neuvoston puolesta Puheenjohtaja | Komission puolesta Catherine ASHTON Varapuheenjohtaja | LIITE I EU:N JA TADŽIKISTANIN YHTEISTYÖNEUVOSTON PÄÄTÖS N:o 1, annettu […] päivänä […]kuuta [...], työjärjestyksensä vahvistamisesta YHTEISTYÖNEUVOSTO, joka ottaa huomioon kumppanuuden perustamisesta Euroopan yhteisöjen ja niiden jäsenvaltioiden sekä Tadžikistanin tasavallan kesken tehdyn kumppanuus- ja yhteistyösopimuksen, jäljempänä ’sopimus’, ja erityisesti sen 77, 78, 79 ja 80 artiklan, katsoo, että sopimus tuli voimaan 1 päivänä tammikuuta 2010, ON PÄÄTTÄNYT SEURAAVAA: 1 artikla Puheenjohtajuus Yhteistyöneuvoston puheenjohtajana toimivat vuorotellen 12 kuukauden ajan Euroopan unionin ulkoasiainneuvoston puheenjohtaja, joka toimii Euroopan unionin ja sen jäsenvaltioiden sekä Euroopan atomienergiayhteisön puolesta, sekä Tadžikistanin hallituksen edustaja. Ensimmäinen toimikausi alkaa yhteistyöneuvoston ensimmäisestä kokouksesta ja päättyy 31 päivänä joulukuuta 2010. 2 artikla Kokoukset Yhteistyöneuvosto pitää säännöllisen ministeritason kokouksen kerran vuodessa. Jos osapuolet niin sopivat, kumman tahansa osapuolen pyynnöstä voidaan pitää yhteistyöneuvoston ylimääräisiä kokouksia. Elleivät osapuolet sovi toisin, kaikki yhteistyöneuvoston kokoukset pidetään Euroopan unionin neuvoston tavanomaisessa kokouspaikassa osapuolten kesken sovittuna ajankohtana. Yhteistyöneuvoston sihteerit kutsuvat yhdessä koolle yhteistyöneuvoston kokoukset puheenjohtajan suostumuksella. 3 artikla Edustaminen Yhteistyöneuvoston jäsenten ollessa estyneinä kokouksiin voivat osallistua heidän edustajansa. Jos jäsen haluaa käyttää edustajaa, hänen on ilmoitettava puheenjohtajalle edustajansa nimi ennen sen kokouksen alkua, jossa häntä edustetaan. Yhteistyöneuvoston jäsenen edustajalla on kaikki kyseisen jäsenen oikeudet. 4 artikla Valtuuskunnat Yhteistyöneuvoston jäsenillä voi olla apunaan virkamiehiä. Osapuolten valtuuskuntien suunniteltu kokoonpano ilmoitetaan puheenjohtajalle ennen kutakin kokousta. Yhteistyöneuvosto voi kutsua muita kuin jäseniä osallistumaan kokouksiinsa antamaan tietoja erityisistä aiheista. 5 artikla Sihteeristö Yksi Euroopan unionin neuvoston pääsihteeristön virkamies ja yksi Tadžikistanin Euroopan unionin edustuston virkamies toimivat yhdessä yhteistyöneuvoston sihteereinä. 6 artikla Kirjeenvaihto Yhteistyöneuvostolle osoitettu kirjeenvaihto lähetetään yhteistyöneuvoston puheenjohtajalle Euroopan unionin neuvoston pääsihteeristön osoitteeseen. Molemmat sihteerit huolehtivat tämän kirjeenvaihdon välittämisestä yhteistyöneuvoston puheenjohtajalle ja tarvittaessa sen jakelusta yhteistyöneuvoston muille jäsenille. Tällä tavoin jaettava kirjeenvaihto lähetetään komission pääsihteeristölle, jäsenvaltioiden pysyville edustustoille ja Tadžikistanin Euroopan unionin edustustolle. Sihteerit toimittavat yhteistyöneuvoston puheenjohtajalta peräisin olevat tiedonannot vastaanottajille, ja ne jaetaan tarvittaessa yhteistyöneuvoston muille jäsenille toisessa kohdassa ilmoitettuihin osoitteisiin. 7 artikla Julkisuus Ellei toisin päätetä, yhteistyöneuvoston kokoukset eivät ole julkisia. 8 artikla Kokousten esityslista 1. Puheenjohtaja laatii kutakin kokousta varten ehdotuksen esityslistaksi. Yhteistyöneuvoston sihteerit lähettävät sen 6 artiklassa tarkoitetuille vastaanottajille viimeistään 15 päivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään kyseisen esityslistan lähettämispäivänä. Yhteistyöneuvosto hyväksyy asialistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella. 2. Puheenjohtaja voi kummankin osapuolen suostumuksella lyhentää 1 kohdassa mainittuja määräaikoja jonkin erityistapauksen niin edellyttäessä. 9 artikla Pöytäkirjat Sihteerit laativat kustakin kokouksesta pöytäkirjaluonnoksen. Pöytäkirjassa mainitaan yleensä jokaisesta esityslistalla olevasta asiakohdasta: - yhteistyöneuvostolle toimitetut asiakirjat, - lausumat, jotka joku yhteistyöneuvoston jäsenistä on pyytänyt kirjattaviksi, - tehdyt päätökset ja annetut suositukset, sovitut lausumat ja tehdyt päätelmät. Pöytäkirjaehdotus annetaan yhteistyöneuvoston hyväksyttäväksi. Hyväksymisen jälkeen puheenjohtaja ja molemmat sihteerit allekirjoittavat pöytäkirjan. Sitä säilytetään yhteistyöneuvoston asiakirjojen tallettajana toimivan Euroopan unionin neuvoston pääsihteeristön arkistossa. Sen oikeaksi todistettu jäljennös toimitetaan kaikille 6 artiklassa tarkoitetuille vastaanottajille. 10 artikla Päätökset ja suositukset 1. Yhteistyöneuvosto tekee päätöksensä ja antaa suosituksensa osapuolten yhteisellä sopimuksella. Yhteistyöneuvosto voi osapuolten niin sopiessa tehdä päätöksiä ja antaa suosituksia kirjallista menettelyä noudattaen. 2. Kumppanuus- ja yhteistyösopimuksen 77 artiklassa tarkoitettujen yhteistyöneuvoston suositusten otsikkona on ”Suositus” ja päätösten otsikkona on ”Päätös”, ja niiden jäljessä on järjestysnumero, antamispäivä ja aihe. Puheenjohtaja allekirjoittaa yhteistyöneuvoston päätökset ja suositukset ja molemmat sihteerit todistavat ne oikeaksi. Päätökset ja suositukset lähetetään kaikille 6 artiklassa mainituille vastaanottajille. Kumpikin osapuoli päättää yhteistyöneuvoston päätösten ja suositusten julkaisemisesta omassa virallisessa lehdessään. 11 artikla Kielet Yhteistyöneuvoston virallisina kielinä ovat molempien osapuolten viralliset kielet. Jollei toisin päätetä, yhteistyöneuvosto tekee ratkaisunsa kyseisillä kielillä laadittujen asiakirjojen perusteella. 12 artikla Kustannukset Euroopan unioni ja Tadžikistan vastaavat kumpikin omalta osaltaan kuluista, joita niille aiheutuu osallistumisesta yhteistyöneuvoston kokouksiin sekä henkilöstö-, matka- ja oleskelukulujen että postitus- ja televiestintäkulujen osalta. Kokousten tulkkaukseen sekä asiakirjojen kääntämiseen ja jäljentämiseen liittyvistä kuluista vastaa Euroopan unioni, lukuun ottamatta tadžikin kieleen ja tadžikin kielestä tulkkaukseen tai kääntämiseen liittyviä kuluja, joista vastaa Tadžikistan. Muista kokousten järjestämiseen liittyvistä kuluista vastaa kokouksen järjestävä osapuoli. 13 artikla Yhteistyökomitea 1. Yhteistyöneuvostoa avustaa sen tehtävien hoitamisessa yhteistyökomitea. Se koostuu Euroopan unionin neuvoston edustajista, Euroopan komission edustajista sekä Tadžikistanin hallituksen edustajista, jotka ovat yleensä korkeita virkamiehiä. 2. Yhteistyökomitea valmistelee yhteistyöneuvoston kokoukset ja käsiteltävät asiat, panee tarvittaessa täytäntöön tämän päätökset ja yleisesti varmistaa kumppanuuden jatkuvuuden ja sopimuksen toimivuuden. Se käsittelee yhteistyöneuvoston sille siirtämiä asioita ja muita kysymyksiä, jotka voivat tulla esille sopimuksen päivittäisen täytäntöönpanon yhteydessä. Se laatii luonnoksia tai ehdotuksia päätöksiksi ja/tai suosituksiksi yhteistyöneuvoston hyväksyttäviksi. 3. Siinä tapauksessa, että kumppanuus- ja yhteistyösopimuksessa määrätään kuulemisvelvoitteesta tai -mahdollisuudesta, kuuleminen voi tapahtua yhteistyökomiteassa. Se voi jatkua yhteistyöneuvostossa, jos osapuolet niin sopivat. 4. Yhteistyökomitean työjärjestys on tämän päätöksen liitteenä. Tehty … … päivänä …kuuta … Yhteistyöneuvoston puolesta Puheenjohtaja LIITE Yhteistyökomitean työjärjestys 1 artikla Puheenjohtajuus Yhteistyökomitean puheenjohtajana toimivat vuorotellen 12 kuukauden ajan Euroopan unionin ja sen jäsenvaltioiden sekä Euroopan atomienergiayhteisön puolesta Euroopan komission edustaja sekä Tadžikistanin hallituksen edustaja. Ensimmäinen toimikausi alkaa yhteistyöneuvoston ensimmäisestä kokouksesta ja päättyy 31 päivänä joulukuuta 2010. 2 artikla Kokoukset Yhteistyökomitea kokoontuu tilanteen niin vaatiessa ja molempien osapuolten suostumuksesta. Jokainen yhteistyökomitean kokous pidetään molempien osapuolten keskenään sopimaan aikaan niiden sopimassa paikassa. Yhteistyökomitean kokoukset kutsuu koolle puheenjohtaja. 3 artikla Valtuuskunnat Osapuolten valtuuskuntien aiottu kokoonpano ilmoitetaan puheenjohtajalle ennen kutakin kokousta. 4 artikla Sihteeristö Yksi Euroopan komission virkamies ja yksi Tadžikistanin hallituksen virkamies toimivat yhdessä yhteistyökomitean sihteereinä. Kaikki tämän päätöksen soveltamisalaan kuuluvat, yhteistyökomitean puheenjohtajalle tarkoitetut tai häneltä peräisin olevat tiedonannot lähetetään yhteistyökomitean sihteereille sekä yhteistyöneuvoston sihteereille ja puheenjohtajalle. 5 artikla Julkisuus Ellei toisin päätetä, yhteistyökomitean kokoukset eivät ole julkisia. 6 artikla Kokousten esityslista 1. Puheenjohtaja laatii kutakin kokousta varten ehdotuksen esityslistaksi. Yhteistyökomitean sihteerit lähettävät sen 4 artiklassa tarkoitetuille vastaanottajille viimeistään 15 päivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään kyseisen esityslistan lähettämispäivänä. Yhteistyökomitea voi pyytää asiantuntijoita osallistumaan kokouksiinsa saadakseen tietoja erityisistä aiheista. Yhteistyökomitea hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella. 2. Puheenjohtaja voi kummankin osapuolen suostumuksella lyhentää 1 kohdassa mainittuja määräaikoja jonkin erityistapauksen asettamien vaatimusten huomioon ottamiseksi. 7 artikla Pöytäkirjat Jokaisesta kokouksesta laaditaan pöytäkirja, joka perustuu puheenjohtajan laatimaan yhteenvetoon yhteistyökomitean tekemistä päätelmistä. Yhteistyökomitean hyväksyttyä pöytäkirjan puheenjohtaja ja sihteerit allekirjoittavat ja kumpikin osapuoli arkistoi sen. Jäljennös pöytäkirjasta lähetetään kaikille 4 artiklassa tarkoitetuille vastaanottajille. 8 artikla Päätökset ja suositukset Erityisissä tapauksissa, joissa yhteistyöneuvosto on kumppanuus- ja yhteistyösopimuksen 79 artiklan nojalla valtuuttanut yhteistyökomitean tekemään päätöksiä tai antamaan suosituksia, niiden otsikkoina on ”Päätös” tai ”Suositus”, jonka jäljessä on järjestysnumero, antamispäivä ja aihe. Päätökset tehdään ja suositukset annetaan osapuolten yhteisellä sopimuksella. Yhteistyökomitea voi osapuolten niin sopiessa tehdä päätöksiä ja antaa suosituksia kirjallista menettelyä noudattaen. Puheenjohtaja allekirjoittaa ja molemmat sihteerit todistavat oikeiksi yhteistyökomitean päätökset ja suositukset, ja ne toimitetaan tämän työjärjestyksen 4 artiklassa tarkoitetuille vastaanottajille. Kumpikin osapuoli päättää yhteistyökomitean päätösten ja suositusten julkaisemisesta omassa virallisessa lehdessään. 9 artikla Kustannukset Euroopan unioni ja Tadžikistan vastaavat kumpikin omalta osaltaan kuluista, joita niille aiheutuu osallistumisesta yhteistyökomitean kokouksiin sekä henkilöstö-, matka- ja oleskelukulujen että postitus- ja televiestintäkulujen osalta. Kokousten tulkkaukseen sekä asiakirjojen kääntämiseen ja jäljentämiseen liittyvistä kuluista vastaa Euroopan unioni, lukuun ottamatta tadžikin kieleen ja tadžikin kielestä tulkkaukseen tai kääntämiseen liittyviä kuluja, joista vastaa Tadžikistan. Muista kokousten järjestämiseen liittyvistä kuluista vastaa kokouksen järjestävä osapuoli. 10 artikla Alakomiteat ja erityistyöryhmät Yhteistyökomitea voi perustaa alaisuudessaan työskenteleviä alakomiteoita tai erityistyöryhmiä, jotka raportoivat sille kunkin kokouksensa jälkeen. Yhteistyökomitea voi päättää olemassa olevien alakomiteoiden tai työryhmien lakkauttamisesta, vahvistaa niiden työjärjestyksen tai muuttaa sitä taikka perustaa uusia alakomiteoita tai työryhmiä avustamaan sitä sen tehtävien hoitamisessa. Näillä alakomiteoilla ja työryhmillä ei ole päätösvaltaa. [1] EUVL L 350, 29.12.2009, s. 1. [2] EUVL L 350, 29.12.2009, s. 3.